Ontbeende lamsboud met groente | SARIE
FOTO: Micky Hoyle	23 Oktober 2015
Ontbeende lamsboud met groente	deur Barbara Joubert
Die groente kook in die sous van die vleis gaar.
• 1,2 kg ontbeende lamsboud
• sout en varsgemaalde swartpeper • 1 groot tak vars roosmaryn
• 6 klein patats
• 6 klein uitjies
• 6 witwortels (parsnip)
• 200 g baba-worteltjies
Verhit oond tot 180 °C. Sprinkel helfte van olyfolie in ’n oondbraaibak. Plaas boud in bak en sprinkel res van olyfolie oor. Gooi suurlemoensap en worcestersous oor en geur met sout en peper. Plaas roosmaryn bo-op en plaas in oond. Oondbak sowat ’n halfuur tot mooi bruin.
Sny ’n kruisie net deur die skil op elke patat. Pak patats en uitjies om die boud en voeg knoffel en wyn by. Maak bak toe met foelie en oondbak nog 1 uur. Haal uit en haal foelie af. Oondbak nog ’n halfuur. Pak witwortels en worteltjies om die boud en plaas terug in oond. Oondbak tot witwortels en worteltjies sag is.
Skep op opdienbord en sit warm voor.